डॉक सारांशित करण्यासाठी: कोरोना

जागतिक आरोग्य संघटनेचे महासंचालक डॉ. टेड्रॉस घेब्रेयेसुस यांनी घेतलेल्या पत्रकार परिषदेत म्हटलं होतं की, जगातले अनेक देश कोरोनाचा सामना करताना चुकीच्या दिशेने जात आहेत.

डॉ. टेड्रॉस पुढे असंही म्हणाले होते की कोरोना विषाणू संसर्गाच्या नवीन केसेस मोठ्या प्रमाणावर समोर येत आहेत. यावरून हे स्पष्ट होतं की जे उपाय सांगण्यात आले आहेत त्यांचं योग्य पालन होत नाहीय. 

देशाचे पंतप्रधान नरेंद्र मोदी यांनी सुद्धा कोरोनाचा धोका संपलेला नाही असं म्हटलंय. 26 जुलैला देशाला संबोधून केलेल्या 'मन की बात' कार्यक्रमात मोदी म्हणाले की, "कोरोनाचं संकट टळलेलं नाही. सगळ्यांना इथून पुढे काळजी घ्यावीच लागणार आहे."

भारतातली कोरोनामुळे निर्माण झालेली स्थिती चिंताजनक आहे. देशातला कोरोनाग्रस्तांचा आकडा साडेचौदा लाखांवर पोहोचला असून मृतांची संख्या 32 हजारांवर गेली आहे. त्यामुळे WHO च्या महासंचलकांनी काही दिवसांपूर्वी दिलेला इशारा भारताला आजही लागू पडतोय.

जागतिक आरोग्य संघटनेने काय म्हटलं?

WHO च्या 13 जुलैच्या पत्रकार परिषदेत डॉ. टेड्रॉस म्हणाले, "कोरोना विषाणूची जागतिक साथ आटोक्यात आणण्यासाठी जगभरातले नेते ज्या पद्धतीची पावलं उचलत आहेत त्यातून संमिश्र संदेश जात असल्याने लोकांचा विश्वास कमी होऊ लागला आहे."

ते म्हणाले, "सध्या हा विषाणू जगभरातल्या लोकांचा क्रमांक एकचा शत्रू आहे. मात्र, अनेक सरकारं आणि लोकांची कृती बघून तर तसं वाटत नाही."

सोशल डिस्टंसिंग पाळणं, वारंवार हात साबणाने स्वच्छ धुणं आणि गरजेच्या ठिकाणी मास्कचाा वापर करणं, अशा उपायांना गांभीर्याने घेतलं पाहिजे. नाहीतर नजिकच्या भविष्यात परिस्थिती पूर्वीप्रमाणे सामान्य होईल, असं वाटत नसल्याचा इशाराही डॉ. टेड्रॉस यांनी दिला.  

"बेसिक गोष्टींचं पालन केलं नाही तर एकच मार्ग आहे. कोरोना थांबणार नाही. जागतिक आरोग्य संकट दिवसेंदिवस चिघळत जाईल."

कोरोना

जागतिक आरोग्य संघटनेनेचे आपातकालीन संचालक डॉ. माईक रायन यांनी सांगितलं की अमेरिकेत लॉकडाऊनचे काही निर्बंध शिथील करण्यात आल्याने आणि काही भाग खुला करण्यात आल्याने 'संसर्गाचा फैलाव मोठ्या प्रमाणावर' झाला आहे. 

कोरोना विषाणूमुळे लॅटिन अमेरिकेत 1 लाख 45 हजार मृत्यू झाल्याची अधिकृत आकडेवारी आहे. मात्र, पुरेशा प्रमाणात चाचण्याच होत नसल्याने ही संख्या यापेक्षा अधिक असण्याची दाट शक्यता आहे. 

दुसऱ्या क्रमांकावर ब्राझील आहे. ब्राझिलमध्ये...\nडॉक सारख्याच भाषेत सारांश:
ठोस पावलं उचलली नाही तर कोरोना विषाणूची परिस्थिती आणखी चिघळेल, असा इशारा जागतिक आरोग्य संघटनेने 13 जुलैच्या पत्रकार परिषदेत दिला आहे.